มันนี่ทูเดย์
ออมสินออกเงินฝาก 70 วัน
29 ต.ค. 2565

ออมสินออกเงินฝาก 70 วัน
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารมีหน้าที่ส่งเสริมการออมของคนในประเทศ และได้ออกผลิตภัณฑ์เงินฝากเผื่อเรียกพิเศษ 70 วัน อัตราดอกเบี้ย 2.89% ต่อปี ไม่เสียภาษี หรือเทียบเท่าเงินฝากประจำ 3.40% ต่อปี โดยผู้สนใจสามารถฝากได้ที่ธนาคารออมสินทุกสาขา ตั้งแต่วันที่ 16-22 ธ.ค. 2559
ทั้งนี้ เงื่อนไขการฝากเงินจะต้องเป็นบุคคลธรรมดาอายุตั้งแต่ 15 ปีขึ้นไป เปิดบัญชีขั้นต่ำ 1 หมื่นบาท ฝากสูงสุดไม่เกินรายละ 5 แสนบาท เปิดได้คนละ 1 บัญชีเท่านั้น ไม่รับฝากบัญชีเพื่อประโยชน์ของผู้เยาว์ หรือบัญชีร่วม หรือบัญชีคณะบุคคล หรือบัญชีนิติบุคคล ถ้าถอนก่อนครบกำหนด จำนวนเงินที่ถอนจะได้รับดอกเบี้ยในอัตราดอกเบี้ยเงินฝากเผื่อเรียก คำนวณดอกเบี้ยเป็นรายวันจากยอดเงินฝาก โดยผู้ฝากจะต้องมีใบจองสิทธิฝากเงินประเภทเผื่อเรียกพิเศษ 70 วัน
นอกจากนี้ ผู้ที่สนใจจะฝากเงินจะต้องสมัครใช้บริการบัตรอิเล็กทรอนิกส์ และ Mobile Banking (MyMo) จึงจะมีสิทธิเปิดบัญชีเงินฝากเผื่อเรียกพิเศษ 70 วัน กับธนาคารออมสินได้